Fataucin abinda ya shafi Jima'i a Japan ana fataucin mutane ne da nufin yin lalata da bautar su a ƙasar japan.Japan ƙasa ce ta asali, wadda ake yawan ziyarta, haka kuma ƙasa ce da ake safarar ƴan'mata musamman masu ƙananan shekaru don maida su karuwai da yin lalata da su ba bisa son su ba. Ƴan ƙasar Japan, musamman mata da ƴan'mata, ana yin safarar su ta hanyar maida su karuwai da ƙarfi da yaji a cikin Japan da kuma zuwa wasu ƙananan ƙasashen waje.Ana safarar waɗanda su ke daga ƙasashen waje zuwa cikin ƙasar japan. Yara, kanana, da mutanen da suka fito daga iyalai marasa ƙarfi wato waɗanda talauci ya musu katutu sun fi fuskantar matsalar fataucin jima'i/shiga cikin harkar karuwanci.Ana yaudarar waɗanda aka yi fataucin su don manufar karuwanci, ana yi musu barazana, da tilasta musu yin karuwanci.Masu safarar mutane (waɗanda suka kama su) suna kwace fasfo ɗinsu da takardun banki da duk wasu muhimman takardun da suka shafe su. Ana yawan ɗaura musu basussuka don su biya su fanshi kansu daga halin da suke ciki.